rejauldu/bengali-wikipedia huggingface dataset:
কৃতি খরবন্দা () (জন্মঃ অক্টোবর ২৯, ১৯৮৮) একজন ভারতীয় অভিনেত্রী যিনি মূলত কন্নড় এবং তেলুগু চলচ্চিত্রে কাজ করেন। একজন মডেল হিসেবে ক্যারিয়ার শুরু করার পর তেলুগু চলচ্চিত্র বোনি (২০০৯)-এর মাধ্যমে অভিনয় জগতে কৃতির অভিষেক ঘটে। পরবর্তীতে তিনি কন্নড় চলচ্চিত্র ইন্ডাস্ট্রির একজন শীর্ষ অভিনেত্রী হয়ে ওঠেন। সম্প্রতি তিনি তামিল এবং হিন্দি চলচ্চিত্রে কাজ শুরু করেছেন।   প্রাথমিক জীবন  কৃতি খরবন্দা ১৯৮৮ সালের ২৯ অক্টোবর ভারতের নতুন দিল্লিতে জন্মগ্রহণ করেন। তিনি তেলুগু চলচ্চিত্র বোনির মাধ্যমে আত্মপ্রকাশ করেন। যদিও নতুন আত্মপ্রকাশকারী হিসেবে তিনি বক্স অফিসে ব্যর্থ হন। পরবর্তীতে সহ-শিল্পী হিসেবে অভিনয় করেন পবন কল্যাণের সঙ্গে থীনমার চলচ্চিত্রে যার গড় আয় বেশি ছিল না। তিনি সফল তেলুগু আলা মোদালাইন্দি চলচ্চিত্রে অতিথি ভূমিকা পালন করেন এবং সহ-শিল্পী হিসেবে মনোজ মাঞ্চুর সাথে অভিনয় করেন মি. নুকায়্যা চলচ্চিত্রে।  ব্যক্তিগত জীবন কৃতি ২০১৯ সাল থেকে তার বীরে কি ওয়েডিং, পাগলপন্তি ও তেইশ চলচ্চিত্রের সহশিল্পী অভিনেত্রী পুলকিত সম্রাটের সাথে প্রেমের সম্পর্কে জড়ান। পাঁচ বছর প্রেম করার পর ২০২৪ সালের জানুয়ারি মাসে তাদের বাগদান সম্পন্ন হয়। ২০২৪ সালের ১৫ই মার্চ তারা হরিয়ানার মনেশ্বরের আইটিসি গ্র্যান্ড ভারতে ঐতিহ্যবাহী হিন্দু রীতিতে বিবাহ বন্ধনে আবদ্ধ হন।   চলচ্চিত্র তালিকা  thumb|২০১৭ সালে কৃতি খরবন্দা  + বছর  চলচ্চিত্র  চরিত্র  ভাষা  টীকা২০০৯ বোনি প্রগতি তেলুগু ২০১০ চিরু মধু কন্নড় ২০১১ অলা মোদালিন্দি সিমরন  তেলুগু  অতিথি উপস্থিতি২০১১ থীনমার ভাসুমতি  তেলুগু  ২০১২ মি. নোকায়াঅনুরাধা  তেলুগু ২০১২ প্রেম আড্ডা গিরিজা  কন্নড় ২০১৩ গালাটে অঙ্কিতা  কন্নড় ২০১৩ অঙ্গল গিথা সন্ধ্যা  তেলুগু ২০১৩ ওম থ্রিডি অঞ্জলি  তেলুগু  ২০১৩ গুগলি স্বাতী  কন্নড় ২০১৪ সাক্কাতাগাভন ক্রুতি  কন্নড়  চিত্রগ্রহণ২০১৪ মিনচাগি নেনু বারালু   কন্নড়  চিত্রগ্রহণ২০১৪ সুপেরো রঙ্গ   কন্নড়  চিত্রগ্রহণ২০১৪ তিরুপতি এক্সপ্রেস প্রার্থনা  কন্নড় ২০১৪ সুপার রাঙা স্বাতী  কন্নড় ২০১৪ বেলি স্নেহা  কন্নড়  ২০১৫ ব্রুস লি : দ্য ফাইটার কাবেয়া  তেলুগু ২০১৫ মিঁচগি নী বাড়ালু প্রিয়াঙ্কা  কন্নড়  ২০১৬  রাজ: রিবুট   শায়না হিন্দিবলিউডে অভিষেক২০১৭ শাদিমে জরুর আনা আরতি শুকলা  হিন্দি ২০১৯হাউজফুল ৪মিনা/নেহাহিন্দি   পুরস্কার ও স্বীকৃতি  সুপার রাঙ্গায় তার অভিনয় তাকে চতুর্থ দক্ষিণ ভারতীয় আন্তর্জাতিক চলচ্চিত্র পুরস্কারে সমালোচক সেরা অভিনেত্রী এবং সেরা অভিনেত্রী হিসেবে  প্রথম ফিল্মফেয়ার পুরস্কার এনে দেয়।   আরও দেখুন    ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:নয়াদিল্লির অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:নয়াদিল্লির ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৯০-এ জন্ম
বাশদুরাক মসজিদ () উসমানী যুগে নির্মিত তুরস্কের ইজমির শহরের একটি ঐতিহাসিক মসজিদ।   ইতিহাস ও স্থাপনা  মসজিদে পাওয়া একটি শিলালিপিতে বলা হয়েছে যে হাচি হুসাইন কর্তৃক এই মসজিদটি নির্মিত হয়েছিল। ১৭ শতকে এই স্থান পরিদর্শন করা ইভলিয়া সেলেবি নামক একজন উসমানী পরিব্রাজকের মতে ১৬৫২ সালে মসজিদটি নির্মাণ করা হয়েছিল। মসজিদ কমপ্লেক্সের নামাজের স্থান উত্তর দিকে এবং এর মিনারটি মসজিদ কমপ্লেক্সের পশ্চিম দিকে অবস্থিত। এই মসজিদ সংলগ্ন একটি মাদরাসা, গ্রন্থাগার এবং (পানীয় ফোয়ারা) রয়েছে। মসজিদটির ভিত্তি সাথে পার্শ্ববর্তী রাস্তা এবং বাজারের বেশ কয়েকটি দোকান লাগানো রয়েছে। এই মসজিদটি বেশ কয়েকবার পুনরুদ্ধার করা হয়েছে; সর্বশেষ ২০০১ সালে।    চিত্রশালা    তথ্যসূত্র   বিষয়শ্রেণী:তুরস্কের মসজিদ বিষয়শ্রেণী:ইজমিরের উসমানীয় মসজিদ বিষয়শ্রেণী:গম্বুজসহ মসজিদ বিষয়শ্রেণী:১৬৫২-এ সম্পন্ন মসজিদ বিষয়শ্রেণী:১৬৫২-এ উসমানীয় সাম্রাজ্যেে প্রতিষ্ঠিত
ফার-ফার (এছাড়াও ফ্রাইম বা ববি) হল একটি ভারতীয় জলখাবার যা মূলত আলুর মাড় এবং হালকা রঙ্গিন সাগু দিয়ে তৈরি করা হয়। এছাড়াও এরারুট এবং গমের আটাও দিয়েও বানানো হয়। ফার ফার কড়া ভাজা হলে তাৎক্ষণিকভাবে ফুলে উঠে এবং সেগুলি জলখাবার হিসাবে খাওয়া হয় বা অন্যান্য খাবারের সাথে পাঁপড়ের মতো পরিবেশন করা হয়। ফার ফার বিভিন্ন রঙের এবং আকারে হয় যেমন তারা, ফাঁপা নলাকৃতির এবং সমতল চতুর্ভুজ আকৃতির, গিয়ার, বিমান এবং বিভিন্ন প্রাণীর আকারের হয়ে থাকে। ফার ফার প্যাকেটজাত করে বা বয়ামে বেশ অনেকদিন সংরক্ষণ করে রাখা যায়। সাধারণত জলখাবার হিসেবে খাওয়া হয়ে থাকে। ফেরিওয়ালারা ফেরি করে ফার ফার বিক্রি করে থাকেন। তবে এখন সবজায়গাতে পাওয়া যায়।     বানানোর প্রক্রিয়া  ফার-ফার আগে হাতে বানানো হতো। তবে এখন বানানোর জন্যে বিভিন্ন রকম ছাঁচের যন্ত্র পাওয়া যায়। মূলত আলুর মাড়ের সাথে সাগু একসাথে মিশিয়ে ছাঁচে বানানো হয়। অনেক সময় এতে গমের আটাও ব্যবহার কড়া হয়। এরপর একে রোদে শুকিয়ে সংরক্ষণ করা হয়।   রন্ধনপ্রণালী   প্রথমে একটি পাত্রে যথেষ্ট পরিমাণ তেল দিয়ে তা গরম করা হয়। এরপর এই গরম তেলে ফার-ফার ছেড়ে দিয়ে ভাজা হয়। তেলে দেয়ার সাথে সাথে এরা আকারে বড় হয়ে যায়। তেল থেকে তুলে তেল ঝরিয়ে চিনি ছিটিয়ে দিয়ে পরিবেশন কড়া হয়।     আরও দেখুন   ভারতীয় উপমহাদেশে জলখাবারের তালিকা  কড়া ভাজা খাবারের তালিকা  আলুর খাবারের তালিকা     তথ্যসূত্র   বিষয়শ্রেণী:ভারতীয় সবজির খাবারের তালিকা বিষয়শ্রেণী:কড়া ভাজা খাবার বিষয়শ্রেণী:আলুর পদ বিষয়শ্রেণী:ভারতীয় উপমহাদেশে জলখাবারের তালিকা বিষয়শ্রেণী:ডুবোতেলে ভাজা খাবার বিষয়শ্রেণী:ভারতীয় হালকা জলখাবার বিষয়শ্রেণী:ভারতীয় সবজির পদ বিষয়শ্রেণী:ভারতের নিরামিষ পদ
নয়ডা সেক্টর ১৪২ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২  তথ্যসূত্র  বিষয়শ্রেণী:নয়ডা মেট্রো স্টেশন বিষয়শ্রেণী:নয়ডার পরিবহন ব্যবস্থা
জাকির খান চৌধুরী বাংলাদেশী রাজনীতিবিদ যিনি যুব ও ক্রীড়া মন্ত্রী ছিলেন।   রাজনৈতিক জীবন  জাকির খান চৌধুরী ২৪ মার্চ ১৯৮৫ থেকে ৯ জুলাই ১৯৮৬ সাল পর্যন্ত বাংলাদেশের যুব ও ক্রীড়া মন্ত্রী ছিলেন।   তথ্যসূত্র   বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের যুব ও ক্রীড়া মন্ত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশের ভূমিমন্ত্রী
DeloarAkram   প্রয়োজনীয় সংযোগ:   অনুরোধের অবস্থা:   আমি বাংলা উইকিপিডিয়ায় অমুক্ত ২৩৭ টি চিত্র আপলোড করেছি, এগুলোর অধিকাংশই বিভিন্ন বই ও সংগঠনের লোগোর চিত্র। যদিও আমিও সতর্ক হয়েই সঠিক বানানে চিত্রগুলোর নামকরণ করে থাকি। তবে বেশ কয়েকবার চিত্রের নাম পরিবর্তনের প্রয়োজন হয়েছে। সেসব ক্ষেত্রে  ব্যবহার করেছি। কিন্তু এসব ক্ষেত্রে আবার নজর রাখতে হয়, চিত্রের নাম সঠিকভাবে নামান্তর হলো কিনা, নিবন্ধে সেটা রিপ্লেস হলো কিনা? এইজন্য এই অধিকার থাকলে নিজের আপলোড করা চিত্রের অথবা প্রয়োজনীয় যেকোন চিত্রের নামান্তর করতে পারবো। আমি ছবির লাইসেন্স সম্পর্কে, ফাইল স্থানান্তর সম্পর্কে, কখন এটা করা যায়, কখন করা যায়না এসব সম্পর্কে স্পষ্ট ধারণা আছে। আশা করি, এই অধিকার আমার কাজের গতিশীলতা বৃদ্ধি করবে। ~ Deloar Akram (আলাপ • অবদান • লগ) ১৯:১৫, ১৭ মে ২০২৫ (ইউটিসি)  -- Yahya (আলাপ | অবদান) ০৯:০২, ১৮ মে ২০২৫ (ইউটিসি)
ইন্দোনেশিয়া-সার্বিয়া সম্পর্ক, ইন্দোনেশিয়া এবং সার্বিয়া এর মাঝে বিদ্যমান কূটনৈতিক সম্পর্ককে নির্দেশ করে। তবে ইন্দোনেশিয়া এবং সার্বিয়া এর সম্পর্ক যুগোস্লাভিয়া যুগ থেকেই বিদ্যমান ছিল। পরবর্তীতে সার্বিয়াসহ বিভিন্ন দেশে বিভক্ত হয়ে যাওয়ার আগ পর্যন্ত যুগোস্লাভিয়ার ও ইন্দোনেশিয়ার মাঝে আন্তরিক সম্পর্ক বিদ্যমান ছিল। এরপর যুগোস্লাভিয়া ভেঙ্গে সার্বিয়া প্রতিষ্ঠিত হওয়ার পর, এই সম্পর্ক ইন্দোনেশিয়া সার্বিয়া সম্পর্কে দাঁড়ায়। তবে যুগোস্লাভিয়া ভেঙ্গে গঠিত হওয়া অন্যান্য দেশগুলোর সঙ্গেও ইন্দোনেশিয়ার অত্যন্ত আন্তরিক সম্পর্ক রয়েছে।  ১৯৫৪ সালে, ইন্দোনেশিয়া এবং সার্বিয়া এর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তবে সে সময় সার্বিয়া ছিল যুগোস্লাভিয়া নামে একটি অখণ্ড সত্ত্বা। তাই বর্তমান, ইন্দোনেশিয়া ও সার্বিয়া সম্পর্কের ভিত্তি এবং অবকাঠামো, সবই যুগোস্লাভিয়া যুগে গঠিত এবং স্বীকৃত। ইন্দোনেশিয়ার রাজধানী জাকার্তায় সার্বিয়ার একটি স্থায়ী দূতাবাস রয়েছে। অপরদিকে সার্বিয়ার রাজধানী বেলগ্রেড এ ইন্দোনেশিয়ার একটি স্থায়ী দূতাবাস রয়েছে। ইন্দোনেশিয়া এবং সার্বিয়া (তৎকালীন যুগোস্লাভিয়া), জোট-নিরপেক্ষ আন্দোলন (ন্যাম) এর প্রতিষ্ঠাতা সদস্য।   ইতিহাস  থাম্ব|জোসিপ ব্রোজ টিটো (বামে) এবং সুকর্ণ (মাঝখানে) ১৯৫৪ সালে দুই দেশের মধ্যকার কূটনৈতিক সম্পর্ক স্থাপিত হওয়ার পর দেশ দুটির মধ্যকার প্রথম ঐতিহাসিক সংযোগ ছিল জোট নিরপেক্ষ সংস্থার মাধ্যমে। ইন্দোনেশিয়ার প্রথম রাষ্ট্রপতি, সুকর্ণ এবং যুগোস্লাভিয়ার রাষ্ট্রপতি, জোসিপ ব্রোজ টিটো ছিলেন জোট নিরেপেক্ষ সংস্থার প্রতিষ্ঠাতা সদস্যদের অন্যতম। ১৯৬১ সালে এই সংস্থা প্রতিষ্ঠিত হয়।  যুগোস্লাভিয়া ভেঙ্গে যাওয়ার পর ১৯৯২-১৯৯৫ সাল পর্যন্ত ইন্দোনেশিয়া এবং সার্বিয়ার মধ্যকার সম্পর্ক ছিল, দেশ দুটির ইতিহাসের সবচেয়ে নিম্নে। বসনিয়া যুদ্ধে, মুসলিমদের বিরুদ্ধে সার্বিয়ার জাতিগত নিধন এর অভিযোগ উঠে। এসময়, বিস মুসলিম জনসংখ্যার দিকদিয়ে, বিশ্বের সবচেয়ে বড় রাষ্ট্র, ইন্দোনেশিয়ার সঙ্গে সার্বিয়ার সম্পর্ক খারাপ ছিল।  ২০০০ সালের পর আবার দুই দেশের মধ্যকার সম্পর্ক স্বাভাবিক হতে শুরু করে। ২০০৮ সালে, সার্বিয়ার অখণ্ডতাকে সমর্থন করে, ইন্দোনেশিয়া, সার্বিয়ার থেকে কসোভো এর স্বাধীনতার স্বীকৃতি প্রদান হতে বিরত থাকে। যদিও কসোভো এর সঙ্গে সার্বিয়ার বিবাদের শান্তিপূর্ণ সমাধান করার লক্ষ্যে ইন্দোনেশিয়া, সবসময়ই সার্বিয়ার প্রতি আহ্বান জানিয়ে এসেছে।   বাণিজ্য  ২০০৪ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৫ মিলিয়ন (১.৫ কোটি) মার্কিন ডলার। যা, ২০০৮ সালে বেড়ে দাঁড়িয়ে হয় ৫০ মিলিয়ন (৫ কোটি) মার্কিন ডলার। ২০১২ সালের এই দুই দেশের মধ্যকার বাণিজ্যের পরিমাণ ছিল ৪০.৯ মিলিয়ন (৪.০৯ কোটি) মার্কিন ডলার। এর মধ্যে ৩৩.৯ মিলিয়ন (৩.৩৯ কোটি) মার্কিন ডলার ছিল, সার্বিয়ায়, ইন্দোনেশিয়ার রপ্তানি আয়। অপরদিকে, ইন্দোনেশিয়ায়, সার্বিয়ার রপ্তানি আয় ছিল ৭ মিলিয়ন (৭০ লক্ষ) মার্কিন ডলার।   সার্বিয়ায়, ইন্দোনেশিয়ার প্রধান রপ্তানি পণ্য হল; টেক্সটাইল এবং কৃষি পণ্য। অপরদিকে ইন্দোনেশিয়ায়, সার্বিয়ার প্রধান রপ্তানি পণ্য হল; যন্ত্রাংশ, রাসায়নিক দ্রব্য এবং স্বাস্থ্যখাতের যন্ত্রপাতি।   তথ্যসূত্র    বহিঃসংযোগ   ইন্দোনেশিয়া দূতাবাস, বেলগ্রেড, সার্বিয়া   সার্বিয়া দূতাবাস, জাকার্তা, ইন্দোনেশিয়া  বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:সার্বিয়ার দ্বিপাক্ষিক সম্পর্ক বিষয়শ্রেণী:ইন্দোনেশিয়া-সার্বিয়া সম্পর্ক
রাজশাহী-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।   সীমানা    ইতিহাস  রাজশাহী-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আশরাফুল ইসলামবাংলাদেশ আওয়ামী লীগ১৯৭৯আবদুস সাত্তার খান চৌধুরীবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:রাজশাহী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
বেঙ্গল হচ্ছে যুক্তরাষ্ট্রের ইন্ডিয়ানা অঙ্গরাজ্যের হেন্ড্রিক টাউনশিপ, শেলবি কাউন্টির একটি অসমর্থিত সম্প্রদায়।  ইতিহাস ১৮৮১ সালে বেঙ্গলে একটি ডাকঘর স্থাপিত হয়, যেটি ১৯০২ সালে বন্ধ হয়ে যাওয়ার আগ পর্যন্ত কার্যক্রম চালিয়েছে। সম্ভবত সম্প্রদায়টি দক্ষিণ এশিয়ার বঙ্গ (Bengal) থেকে এই নামটি গ্রহণ করেছিল । ১৯১০-এর দশকে, বেঙ্গলের নিজস্ব একটি উচ্চ বিদ্যালয় ছিল।  ভূগোল বেঙ্গলের অবস্থান ।  তথ্যসূত্র  বিষয়শ্রেণী:যুক্তরাষ্ট্রের অঞ্চল
দলছুট একটি বাংলাদেশী পপ রক ব্যান্ড দল, যেটি ১৯৯৬ সালে বাপ্পা মজুমদার ও সঞ্জীব চৌধুরী দ্বারা ঢাকায় প্রতিষ্ঠিত হয়।   ইতিহাস  ১৯৯৭ সালে, দলছুট তাদের ১তম অ্যালবাম বের করে আহ্।  ২০০০ সালে, দলছুট তাদের ২তম অ্যালবাম বের করে হৃদয়পুর।  ২০০২ সালে, দলছুট তাদের ৩তম অ্যালবাম বের করে আকাশ চুরি।  ২০০৭ সালে, দলছুট তাদের ৪তম অ্যালবাম বের করে জোছনা বিহার।  ২০০৮ সালে, দলছুট তাদের ৫তম অ্যালবাম বের করে টুকরো কথা।  ২০১০ সালে, দলছুট তাদের ৬তম অ্যালবাম বের করে আয় আমন্ত্রণ।  ২০২৪ সালে, দলছুট তাদের ৭তম অ্যালবাম বের করে সঞ্জীব।   সদস্য   বর্তমান   বাপ্পা মজুমদার (কণ্ঠ, গিটার)   ওয়াহিদুর রহমান মাসুম (গীটার)   সোহেল আজিজ (কি-বোর্ডিস্ট)   জন সাটন মুন্সী (বেস গিটার)   শেখ ইমরান আহমেদ দানো (ড্রামস)    অতীত   সঞ্জীব চৌধুরী (কণ্ঠ)    ডিস্কোগ্রাফি  অ্যালবামগান আহ্ (১৯৯৭)  হৃদয়পুর (২০০০)  আকাশ চুরি (২০০২)  জোছনা বিহার (২০০৭)  টুকরো কথা (২০০৮)  আয় আমন্ত্রণ (২০১০)  সঞ্জীব (২০২৪)    তথ্যসূত্র    বহিঃসংযোগ   বিষয়শ্রেণী:বাংলাদেশের সঙ্গীত বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড বিষয়শ্রেণী:১৯৯৬-এ প্রতিষ্ঠিত সঙ্গীত দল বিষয়শ্রেণী:১৯৯৬-এ বাংলাদেশে প্রতিষ্ঠিত
রবিউল হক (জন্মঃ ৪ জানুয়ারী ১৯৯৭) একজন বাংলাদেশী ক্রিকেটার।  ২১ নভেম্বর ২০১৮ সালে ২011-19-19 বাংলাদেশ ক্রিকেট লীগে সেন্ট্রাল জোনের জন্য তিনি প্রথম শ্রেণীর ক্রিকেট খেলেন ।    তথ্যসূত্র    বহিঃসংযোগ   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:রংপুর জেলার ব্যক্তি
থাম্ব|দাপ্তরিক প্রতিকৃতি, ২০১৯ অলিভিয়া ফ্রান্সিস ব্লেক (জন্ম ১০ মার্চ ১৯৯০)  একজন ব্রিটিশ লেবার রাজনীতিবিদ, যিনি ২০১৯ সাল থেকে শেফিল্ড হালামের সংসদ সদস্য (এমপি) ছিলেন।  ২০১৮ সালে, ব্লেক বামপন্থী দল মোমেন্টাম এবং কেন্দ্র-বাম তৃণমূল জোটের সমর্থনে লেবার জাতীয় নীতি ফোরামে নির্বাচিত হন।  তিনি লুইস ডাগনলকে বিয়ে করেছেন, যিনি পূর্বে শেফিল্ড সিটি কাউন্সিলর ছিলেন,  এবং তিনি উভকামী।   তথ্যসূত্র   বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:ইংল্যান্ডের নারী কাউন্সিলর বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংরেজ উভকামী রাজনীতিবিদ বিষয়শ্রেণী:উভকামী নারী রাজনীতিবিদ বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:সমাজতান্ত্রিক প্রচারণা গোষ্ঠী
আসানসোল অরুণোদয় উচ্চ বিদ্যালয় () হচ্ছে ভারতের পশ্চিমবঙ্গের আসানসোলের মিস্ত্রীপাড়ায় পুরানা স্টেশনের কাছে দোমোহনী রেলওয়ে কলোনিতে অবস্থিত একটি সহ-শিক্ষা উচ্চ বিদ্যালয়।  ১৯৫৮ সালে এলাকার শিক্ষানুরাগী ব্যক্তিদ্বয় অনাদি নাথ মুখোপাধ্যায় ও বৃহস্পতি সিং এর হাত ধরে এই বিদ্যালয়ের প্রতিষ্ঠা। বিদ্যালয় দুটি মাধ্যমে পরিচালিত, আর সেগুলো হচ্ছে হিন্দী আর বাংলা।   তথ্যসূত্র    বহিঃসংযোগ   http://wbbse.org/sburdwan.htm   বিষয়শ্রেণী:আসানসোলের শিক্ষা বিষয়শ্রেণী:ভারতের উচ্চ বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় বিষয়শ্রেণী:১৯৫৮-এ পশ্চিমবঙ্গে প্রতিষ্ঠিত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। --নুরুন্নবী চৌধুরী (হাছিব) • আলাপ • ১২:২৭, ২৭ ফেব্রুয়ারি ২০১৮ (ইউটিসি)  বাংলাদেশ ইসলামী ছাত্রসেনা   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (সংস্থা ও কোম্পানি) অনুসারে অপসারণযোগ্য। কোনো সেকেন্ডারি সূত্রও নেই, যা নিবন্ধের উল্লেখযোগ্যতা প্রকাশ করবে। মেরাজ (আলাপ) ০৪:১৫, ১৮ ফেব্রুয়ারি ২০১৮ (ইউটিসি)  মেরাজ ভাই, কী করলে উল্লেখযোগ্যতা প্রকাশ পাবে বলুন? মুকিম   দয়া করে উইকিপিডিয়া:উল্লেখযোগ্যতা (সংস্থা ও কোম্পানি) নীতিমালা পড়ে দেখুন। -মেরাজ (আলাপ) ১০:১৮, ২৬ ফেব্রুয়ারি ২০১৮ (ইউটিসি)  । এ ছাত্রসংগঠনটি বেশ পুরোনো। তবে নিবন্ধটিতে পর্যাপ্ত তথ্যসূত্র প্রয়োজন। --নুরুন্নবী চৌধুরী (হাছিব) • আলাপ • ০৭:৪৭, ১৮ ফেব্রুয়ারি ২০১৮ (ইউটিসি)  , মূল সংগঠনটিই মূল ধারার রাজনৈতিক দল নয়। আর পুরোনো হলেই যে কোনো সংস্থা উল্লেখযোগ্য হবে, তা কিন্তু নয়। -মেরাজ (আলাপ) ১০:১৮, ২৬ ফেব্রুয়ারি ২০১৮ (ইউটিসি)  । — সাফি ১৬:৫৮, ২১ ফেব্রুয়ারি ২০১৮ (ইউটিসি)   সাফি ভাই, দয়া করে বিরোধিতা করার কারণ উল্লেখ করুন। -মেরাজ (আলাপ) ১০:১৮, ২৬ ফেব্রুয়ারি ২০১৮ (ইউটিসি)  , উল্লেখযোগ্যতা এবং তথ্যসূত্র পৃথক বিষয়। নিবন্ধটি উল্লেখযোগ্য।  তবে অবশ্যই আরো তথ্যসূত্র যোগ করতে হবে। — ফেরদৌস • ০৬:০৭, ২৪ ফেব্রুয়ারি ২০১৮ (ইউটিসি)   ফেরদৌস ভাই, তথ্যসূত্র ছাড়া কিভাবে কোনো নিবন্ধের উল্লেখযোগ্যতা প্রকাশ পাবে? -মেরাজ (আলাপ) ১০:১৮, ২৬ ফেব্রুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আর্নো কালিমুয়েন্দো-মুইঁগা (; জন্ম: ২০ জানুয়ারি ২০০২; আর্নো কালিমুয়েন্দো নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব রেনে এবং ফ্রান্স জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৮ সালে, কালিমুয়েন্দো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।   প্রারম্ভিক জীবন  আর্নো কালিমুয়েন্দো-মুইঁগা ২০০২ সালের ২০শে জানুয়ারি তারিখে ফ্রান্সের সুরেনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কালিমুয়েন্দো ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ৫ই মে তারিখে তিনি পর্তুগাল অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3316480 কালিমুয়েন্দো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।   তথ্যসূত্র    বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
টাঙ্গন নদী (অন্য বানানে: টাংগন নদী) বাংলাদেশ-ভারতের একটি আন্তঃসীমান্ত নদী। এটি পশ্চিমবঙ্গ থেকে বাংলাদেশের মধ্য দিয়ে প্রবাহিত একটি নদী। এটি পুনর্ভবা নদীর একটি উপনদী। বাংলাদেশ পানি উন্নয়ন বোর্ড বা "পাউবো" কর্তৃক টাংগন নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৮।  প্রবাহ অতীতে এই নদী ভারতের পশ্চিমবঙ্গের জলপাইগুড়ি থেকে উৎপন্ন হয়ে প্রবাহিত হত এবং বাংলাদেশের পঞ্চগড় জেলার পশ্চিম সীমান্ত দিয়ে বাংলাদেশে প্রবেশ করেছিল। তবে এটির বর্তমান উৎপত্তিস্থল হচ্ছে পঞ্চগড় জেলার পঞ্চগড় সদর উপজেলার মাগুরা ইউনিয়নের বিলাঞ্চল থেকে।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৫২। এটি পঞ্চগড়, ঠাকুরগাঁওের পীরগঞ্জ, রুহিয়া, এবং বোচাগঞ্জ, এবং দিনাজপুর জেলার বিরল উপজেলা দিয়ে পুনরায় পশ্চিমবঙ্গের দিকে চলে যায়। এই নদী পুনরায় গোমস্তাপুর উপজেলার বাঙ্গাবাড়ী ইউনিয়নের ভেতর দিয়ে বাংলাদেশে প্রবেশ করে এবং পুনর্ভবা নদীর সাথে মিলিত হয়। শীতকালে এই নদীর পানি কমে গেলেও বর্ষাকালে নৌ যোগাযোগের উপযুক্ত হয়। ঠাকুরগাঁও শহর টাংগন নদীর তীরে অবস্থিত।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১০-২১১।   ব্যারেজ  বাংলাদেশ অংশে ১৯৮৯ সালে পঞ্চগড় জেলার বোদা উপজেলার দশ কিলোমিটার পশ্চিমে টাংগন নদীতে একটি ব্যারেজ নির্মিত হয়। এর মাধ্যমে পঞ্চগড় ও ঠাকুরগাঁও জেলার বিভিন্ন থানার প্রায় ৫,০০০ হেক্টর জমিতে সেচের ব্যবস্থা করা সম্ভব হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা   চিত্রসংগ্রহ   তথ্যসূত্র     বিষয়শ্রেণী:পশ্চিমবঙ্গের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ঠাকুরগাঁও জেলার নদী বিষয়শ্রেণী:ঠাকুরগাঁও সদর উপজেলা বিষয়শ্রেণী:পীরগঞ্জ উপজেলা, ঠাকুরগাঁও বিষয়শ্রেণী:আটোয়ারী উপজেলা বিষয়শ্রেণী:বোদা উপজেলা বিষয়শ্রেণী:পঞ্চগড় সদর উপজেলা বিষয়শ্রেণী:বিরল উপজেলা বিষয়শ্রেণী:রংপুর বিভাগের নদী বিষয়শ্রেণী:উত্তর দিনাজপুর জেলার নদী বিষয়শ্রেণী:বাংলাদেশের নদী বিষয়শ্রেণী:দক্ষিণ দিনাজপুর জেলার নদী
স্যার জন র‍্যামসডেন, চতুর্থ ব্যারোনেট (১৭৫৫ - ১৫ জুলাই ১৮৩৯) ছিলেন একজন ইংরেজ জমিদার এবং সংসদ সদস্য।   জীবনের প্রথমার্ধ  তিনি ১৭৫৫ সালে জন্মগ্রহণ করেন এবং মার্গারেট ( নী নর্টন) ব্রাইট এবং ইয়র্কশায়ারের পন্টেফ্র্যাক্টের কাছে বাইরামের তৃতীয় ব্যারোনেট স্যার জন র‍্যামসডেনের একমাত্র পুত্র ছিলেন, যার উত্তরাধিকারী হিসেবে তিনি ১৭৬৯ সালে হাডার্সফিল্ডের ম্যানর এবং সংশ্লিষ্ট র‍্যামসডেন এস্টেট লাভ করেন। তার মা, সলির বাসিন্দা উইলিয়াম নর্টনের কন্যা, থমাস লিডেল ব্রাইটের বিধবা স্ত্রী ছিলেন।  তিনি ১৭৭৪ সালে অক্সফোর্ডের ইউনিভার্সিটি কলেজে শিক্ষা লাভ করেন।"Sir John Ramsden, Bart". The Gentleman's Magazine. A. Dodd and A. Smith: 422. 1839. Retrieved 29 April 2020.   কর্মজীবন  থাম্ব|হাডার্সফিল্ড ব্রড খাল ৯ মার্চ ১৭৭৪ সালে গৃহীত সংসদের একটি আইন (১৪ জিও. ৩. গ. ১৩) "স্যার জন র‍্যামসডেন, ব্যারোনেটকে ক্যাল্ডার নদী থেকে কুপারস ব্রিজ নামক একটি সেতু এবং কোলন নদীর মুখ থেকে ইয়র্ক কাউন্টির ওয়েস্ট রাইডিং-এর হাডার্সফ্লেল্ড শহরের কাছে কিংস মিল পর্যন্ত একটি নৌযান চলাচলের জন্য একটি খাল তৈরি এবং রক্ষণাবেক্ষণের অনুমতি দেয়"। ১৭৭৬ সালে সম্পন্ন এবং মূলত স্যার জন র‍্যামসডেনের খাল নামে পরিচিত, এটি এখন হাডার্সফিল্ড ব্রড খাল নামে পরিচিত।  ১৭৮০ সালে লর্ড রকিংহ্যামের পৃষ্ঠপোষকতায় তিনি গ্রামপাউন্ডের সংসদ সদস্য (এমপি) নির্বাচিত হন এবং ১৭৮৪ সালে রাজনীতি থেকে অবসর গ্রহণ করেন। ১৭৯৭-৯৮ সালের জন্য তাকে ইয়র্কশায়ারের হাই শেরিফ নিযুক্ত করা হয়।   তথ্যসূত্র   |-  বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:কর্নওয়ালের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৮৩৯-এ মৃত্যু বিষয়শ্রেণী:১৭৫৫-এ জন্ম বিষয়শ্রেণী:পন্টেফ্র্যাক্টের রাজনীতিবিদ
করমজ্যোতি দালাল একজন ভারতীয় প্যারা-অ্যাথলেট। তিনি একজন চাকতি নিক্ষেপকারী। তিনি রোহতক থেকে এসেছেন। তিনি আইপিসি বিশ্ব প্যারা অ্যাথলেটিক্স চ্যাম্পিয়নশিপে ব্রোঞ্জ পদক জিতেছেন।  তিনি রোহতকের মহর্ষি দয়ানন্দ বিশ্ববিদ্যালয়ে পড়াশোনা করেছেন এবং হরিয়ানার বাসিন্দা।   প্রারম্ভিক জীবন এবং কর্মজীবন  করমজ্যোতি তার দুর্ঘটনার আগে একজন কাবাডি খেলোয়াড় ছিলেন। একদিন তিনি ছাদ থেকে পড়ে গিয়েছিলেন যা তার মোটর সংবেদনকে প্রভাবিত করেছিল। তিনি একজন চাকতি নিক্ষেপকারী এবং একজন প্রশিক্ষক। করমজ্যোতি দালাল বর্তমানে হরিয়ানার ক্রীড়া ও যুব বিষয়ক বিভাগের একজন প্রশিক্ষক। তিনি তার খালার মাধ্যমে প্যারা অ্যাথলেটিক্স সম্পর্কে জানতে পেরেছিলেন।    তথ্যসূত্র   বিষয়শ্রেণী:ভারতের প্যারালিম্পিক মল্লক্রীড়াবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় কাবাডি খেলোয়াড় বিষয়শ্রেণী:জীবিত ব্যক্তি বিষয়শ্রেণী:ভারতীয় নারী চাকতি নিক্ষেপকারী বিষয়শ্রেণী:ভারতীয় ক্রীড়া কোচ বিষয়শ্রেণী:নারী কাবাডি খেলোয়াড় বিষয়শ্রেণী:হরিয়ানার নারী ক্রীড়াবিদ
কেভিন কো (জন্ম ফ্রেডরিক হারলান কোই ২ ফেব্রুয়ারি, ১৯৪৭ http://www.kndo.com/Global/story.asp?S=5347081&nav=menu484_2  KNDO) হলেন ওয়াশিংটনের একজন মার্কিন দোষী সাব্যস্ত ধর্ষক, স্পোকেন, যাকে প্রায়শই সংবাদ মাধ্যমে সাউথ হিলের ধর্ষক হিসাবে উল্লেখ করা হয়। মে ২০০৮ পর্যন্ত, কো কয়েক ডজন ধর্ষণের সন্দেহভাজন, যার সংখ্যা অস্বাভাবিকভাবে বড়। কোয়ের মা, রুথ, দোষী সাব্যস্ত হওয়ার পরে তার ছেলের বিচারে বিচারক এবং প্রসিকিউটরের বিরুদ্ধে একজন হিটম্যান নিয়োগের জন্য দোষী সাব্যস্ত হন। কো এবং তার মায়ের মধ্যে উদ্ভট সম্পর্ক নিয়ে একটি অকল্পকাহিনী বই, Sonসান: আ সাইকোপ্যাথ অ্যান্ড হিস ভিক্টিমস, অপরাধ লেখক জ্যাক ওলসেন এর বিষয় হয়ে ওঠে।  ৩১ জুলাই, ১৯৮২-এ, কো আইনত তার প্রথম নাম পরিবর্তন করে কেভিন রাখেন।    তথ্যসূত্র    বহিঃসংযোগ    স্পোকেনের সাউথ হিল রেপিস্ট: হিস্ট্রিলিঙ্কে জিম কার্শনারের কেভিন কো কেস প্রবন্ধ  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন বন্দী ও আটক বিষয়শ্রেণী:২০শ শতাব্দীর অপরাধী বিষয়শ্রেণী:ধর্ষণের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন বেতার ব্যক্তিত্ব
চার্লস হারবার্ট (৫ জুলাই ১৭৭৪ - ১২ সেপ্টেম্বর ১৮০৮) ছিলেন একজন ব্রিটিশ রয়েল নেভি অফিসার এবং রাজনীতিবিদ যিনি ১৮০৬ থেকে ১৮০৭ সাল পর্যন্ত হাউস অফ কমন্সে বসেছিলেন।   নৌ ক্যারিয়ার    সংসদ সদস্য  ১৮০৬ সালের সাধারণ নির্বাচনে হারবার্ট উইল্টনের সংসদ সদস্য নির্বাচিত হন। ১৮০৭ সালে লর্ড পেমব্রোক তাকে তার চাচা এবং নামধারী চার্লস হারবার্টের পক্ষে বিলুপ্তির সময় স্থানচ্যুত করে।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮০৮-এ মৃত্যু বিষয়শ্রেণী:১৭৭৪-এ জন্ম বিষয়শ্রেণী:হারবার্ট পরিবার